চীনের প্রেসিডেন্টের জাপান সফর স্থগিত
করোনার সংক্রমণ ভয়াবহ মাত্রায় পৌঁছানোর পরিপ্রেক্ষিতে চীনের প্রেসিডেন্ট সি জিনপিংয়ের জাপান সফর স্থগিত ঘোষণা করা হয়েছে। জাপান সরকারের এক শীর্ষ কর্মকর্তা বৃহস্পতিবার এ কথা জানান।







জাপানের মুখ্য সচিব ইয়োশিহাইদ সুগা বলেন, করোনাভাইরাসে নিয়ন্ত্রণ বিষয়টিকেই এখন বেশি প্রাধান্য দেয়া উচিত। এর আগে সর্বশেষ ২০০৮ সালে চীনের প্রেসিডেন্ট জাপান সফরে এসেছিলেন।




এবার সির সফর দুই দেশের সম্পর্ক উষ্ণ করার একটি প্রক্রিয়া হিসেবে দেখা হচ্ছিল। খবর জাপান টাইমসের।
তবে করোনার কারণে এই সফর আপাতত হচ্ছে না। বেইজিংয়ে এক সংবাদ সম্মেলনে চীনের পররাষ্ট্র মন্ত্রণালয়ের মুখপাত্র ঝাও লিজান বলেন, ‘চীন ও জাপান দুটো দেশই এখন ভয়াবহ করোনাভাইরাসের মহামারীর বিরুদ্ধে লড়ছে।
দুটি দেশই একমত হয়েছে, কোনো যৌক্তিক সময়ে ও পরিবেশে এ সফর হবে। আর সেটা একটা সফল সফর হবে।’

করোনার সংক্রমণ ভয়াবহ মাত্রায় পৌঁছানোর পরিপ্রেক্ষিতে চীনের প্রেসিডেন্ট সি জিনপিংয়ের জাপান সফর স্থগিত ঘোষণা করা হয়েছে। জাপান সরকারের এক শীর্ষ কর্মকর্তা বৃহস্পতিবার এ কথা জানান।